_:n9365e8c48ed344e2b41c8c48d3d881f1xb0
<http://schema.org/articleBody>
"Fodboldkvinderne fra Fortuna Hjørring tog onsdag det første skridt mod en plads i kvartfinalen i Champions League.Her var Fortuna Hjørring på besøg hos italienske Brescia i det første opgør i ottendedelsfinalen, og den danske klub scorede et vigtigt udebanemål, der samtidig rakte til en 1-0-sejr. Scoringen faldt kort før pausefløjtet og blev sat ind af den brasilianske spiller Tamires. Med sejren tog Fortuna Hjørring også første skridt mod en samlet revanche mod Brescia, som i turneringen i fjor sendte danskerne ud med en samlet 2-1-sejr. Næste opgave i Champions League for Fortuna Hjørring er returopgøret mod Bresica i Danmark 16. november. Brøndbys fodboldkvinder var også i aktion i ottendedelsfinalen i Champions League onsdag aften. Her var Brøndby på besøg hos Manchester City, og det danske mandskab måtte indkassere et nederlag på 0-1. Keira Walsh afgjorde opgøret med et kvarter igen. Brøndby tager imod Manchester City i returmødet, der også bliver spillet 16. november."
<https://www.avisen.dk/fortuna-hjoerring-sejrer-i-italien-i-cl_414915.aspx?utm_source=commoncrawl.org&utm_medium=Sitemap&utm_campaign=TS2020>